Битка код Араузија
Битка код Араузија одиграла се 6. октобра 105. пре Христовог рођења код Араузија (данас Оранж) на реци Рони између римске војске и Кимбра са друге стране. Римском војском командовали су проконзул Квинт Сервилије Цепион и конзул Гнеј Малије Максим, а због свађе два команданта нису сарађивала. Римска војска је у тој бици доживела један од најтежих пораза у римској историји изгубивши 80.000 римских и 40.000 осталих војника. Тежак пораз био је повод за радикалну реформу римске војске, коју је провео Гај Марије.